Carmina (Catullus)/110
Aufilena, bonae semper laudantur amicae:
     Accipiunt pretium quod facere instituunt.
Tu, quod promisti mihi, quod mentita, inimica es;
     Quod nec das et fers saepe, facis facinus.
Aut facere ingenuae est, aut non promisse pudicae,
     Aufilena, fuit: sed data corripere
Fraudando †efficit plus quam meretricis auarae est,
     Quae sese toto corpore prostituit.

Elegi

it:Le poesie di Catullo/110